**ELŐTERJESZTÉS**

**A KÉPVISELŐ-TESTÜLET**

**2020. február 24-i rendes ülésére**

**Előterjesztés**

**Óvodai pedagógus bérkiegészítés kérdése**

A napirendet tárgyaló ülés dátuma: 2020.02.24.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

**-** 2020.évi költségvetéséről szóló 1/2020.( II.06.) önkormányzati rendelet

**3.Költségkihatások és egyéb szükséges feltételeket, illetve megteremtésük javasolt forrásai:**

2020.évi költségvetési rendeletben biztosított forrás

**4. Tényállás bemutatása:**

Telki község Önkormányzat képviselő-testülete a 2020.évi költségvetéséről szóló 1/2020.( II.06.) Önkormányzati rendeletében fedezetet biztosított a Telki Zöldmanó Óvodában pedagógus munkakört betöltő dolgozók részére 2020.évben munkáltatói bérkiegészítés biztosítására.

A bérkiegészítésben az a pedagógus részesülhet, akinek az illetménye (alapilletmény + garantált bérminimumra történő kiegészítés ) nem éri el a garantált bérminimum 1,2 szeresét.

Ilyen esetben a bérkiegészítés mértéke a pedagógus illetményének és a garantált bérminimum 120 %-ának a különbözete.

A munkáltató a bérkiegészítést 2020.február 01-től – 2020.december 31-ig állapíthat meg.

Az intézkedés indoka az alacsony jövedelmű pedagógusok munkájának megbecsüléseként biztosított emelt jövedelem.

Telki, 2020. február 10.

Deltai Károly

Polgármester

**Határozati javaslat**

**Telki község Önkormányzat**

**Képviselő-testülete  
…/2020. (II. ) Önkormányzati határozata**

**Telki község Önkormányzat képviselő-testületének**

**Óvodai pedagógus bérkiegészítés kérdése**

Telki község Önkormányzat képviselő-testülete úgy határoz, hogy azon a Telki Zöldmanó Óvodában pedagógus munkakörben foglalkoztatott munkavállalók részére, akiknek az illetménye nem éri el a mindenkori garantált bérminimum 120 %-át, az munkáltatói illetménykiegészítésben részesül.

Az illetménykiegészítés mértéke a garantált bérminimum 120% -ig történő kiegészítés.

A munkáltató a bérkiegészítést 2020.február 01-től – 2020.december 31-ig állapíthat meg.

Határidő: azonnal

Felelős: polgármester

intézményvezető